Document ID: 31991R3356

31991R3356
L 318/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3356/91 AL CONSILIULUI
din 7 noiembrie 1991
de modificare a Regulamentului (CEE) nr. 4060/89 privind eliminarea controalelor la frontierele statelor membre în domeniul transporturilor rutiere și pe căi navigabile interioare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 75,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât Regulamentul (CEE) nr. 4060/89 (4) prevede că, în cazul unei operațiuni de transport între statele membre, controalele privind mijloacele de transport și documentele aferente trebuie să fie efectuate în cadrul controalelor normale aplicate în mod nediscriminatoriu pe întreg teritoriul unui stat membru;
întrucât, în conformitate cu dispozițiile Acordului european privind transportul rutier internațional de mărfuri periculoase (ADR) și ale Acordului european privind transportul internațional de mărfuri perisabile și echipamentele speciale care trebuie utilizate pentru acest tip de transport (ATP), statele membre au dreptul de a organiza și de a efectua controale și verificări ale mijloacelor de transport și documentelor aferente oriunde doresc; întrucât, în practică, în temeiul legislației naționale de transpunere a dispozițiilor acordurilor în cauză în legislația națională sau, în cazul în care nu sunt părți contractante la unul sau altul dintre aceste acorduri, în conformitate cu legislația lor națională care reglementează aceste tipuri de transporturi în cadrul traficul internațional, statele membre efectuează, în mod normal, aceste controale și verificări la frontiere;
întrucât, în perspectiva instituirii pieței unice a transporturilor, este necesară o mai bună promovare a fluidității circulației mijloacelor de transport între statele membre;
întrucât a doua parte, „Legislația națională”, din anexa la Regulamentul (CEE) nr. 4060/89 trebuie modificată pentru a se ține seama de controalele care vizează mijloacele de transport și documentele aferente destinate transportului de mărfuri periculoase și perisabile,
ADOPTĂ PREZENTUL REGULAMENT:
Articolul 1
Regulamentul (CEE) nr. 4060/89 se modifică după cum urmează:
1.
Se inserează următorul articol:
„Articolul 3a
Comisia propune, în măsura în care este nevoie, modificări ale anexei pentru a se ține seama de evoluția tehnologică în domeniul prevăzut de prezentul regulament.”
2.
A doua parte a anexei se înlocuiește cu textul prevăzut în anexa la prezentul regulament.
Articolul 2
Prezentul regulament intră în vigoare la 1 ianuarie 1992.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 noiembrie 1991.

Labels: 8
3